Kap. 310, 314, 315, 320, 321,322, 323, 324, 329, 339, 340, 342, 3322, 3323, 3324, 3329, 3340, 5568

Prop. 31 S

(2014–2015)
Proposisjon til Stortinget (forslag til stortingsvedtak)

Endringer i statsbudsjettet 2014 under Kulturdepartementet

Tilråding fra Kulturdepartementet 21. november 2014, godkjent i statsråd samme dag. (Regjeringen Solberg)

Dokumentet på regjeringen.no

1 Innledning

I denne proposisjonen legger Kulturdepartementet fram forslag til endringer i statsbudsjettet for 2014.

2 Endringsforslag

Kap. 310 Tilskudd til trossamfunn m.m.

Post 70 Tilskudd til tros- og livssynssamfunn, overslagsbevilgning

Tilskudd til tros- og livssynssamfunn er en rettighetsbasert ordning. Ordningen er hjemlet i lov 13. juni 1969 nr. 25 om trudomssamfunn og ymist anna og lov 12. juni 1981 nr. 64 om tilskott til livssynssamfunn. Formålet med ordningen er å sikre stor grad av økonomisk likebehandling av Den norske kirke og andre tros- og livssynssamfunn.

Samtlige tros- og livssynssamfunn må oppgi fødselsnummer for medlemmene det kreves tilskudd for. Brønnøysundregistrenes kontroll av fødselsnummer danner grunnlag for beregning av tilskuddene. På bakgrunn av gjennomførte kontroller er antall tilskuddstellende medlemmer for 2014 fastsatt til 587 292. Dette er om lag 20 000 høyere enn det som ble lagt til grunn for 2014.

Satsen for beregning av statstilskudd til tros- og livssynssamfunn for 2014 er fastsatt til 449 kroner per medlem. I tillegg er det i 2014 innvilget statstilskudd for tidligere år på om lag 3,6 mill. kroner. Det er dermed behov for å øke bevilgningen i 2014 med 11,3 mill. kroner

Departementet foreslår at bevilgningen i 2014 under kap. 310, post 70 Tilskudd til tros- og livssynssamfunn, overslagsbevilgning, økes med 11,3 mill. kroner.

Kap. 314 Kultur og samfunn

Post 79 Til disposisjon

Posten foreslås redusert for å dekke økt behov under kap. 315, post 71.

Departementet foreslår at bevilgningen i 2014 under kap. 314, post 79 Til disposisjon, reduseres med 0,9 mill. kroner.

Tilskudd til Special Olympics Norge

Stortinget vedtok 20. juni 2014 en bevilgning på 2 mill. kroner til Special Olympics Norge (SON) i 2014, jf. Innst. 260 S (2013–2014). Formålet med bevilgningen var å legge til rette for at funksjonshemmede får anledning til å bidra i idretten, samt å sikre trygge og stabile rammebetingelser for SON.

Kulturdepartementet ble i etterkant av Stortingets vedtak oppmerksom på forhold rundt organisasjonens økonomi. I samråd med SON ble det foretatt en gjennomgang av organisasjonens økonomi og gjeldsbyrde. Revisjonen avdekket at SON har hatt manglende økonomisk oversikt over tid, med underskudd og negativ aktivitetskapital som følge av dette. Den 14. oktober 2014 ble det åpnet konkurs i boet til Special Olympics Norge ved Oslo byfogdembete.

Stortinget la til grunn for bevilgningsvedtaket at Special Olympics Norge skulle inngå i et nært samarbeid med Norges idrettsforbund og olympiske og paralympiske komité (NIF). Departementet foreslår nå at det aktuelle tilskuddet på 2 mill. kroner utbetales til NIF i 2014, og at NIF legger til rette for aktivitet og deltakelse i idrettsarrangementer for målgruppen.

Kap. 315 Frivillighetsformål

Post 71 Tilskudd til frivilligsentraler

Det forventes et merforbruk under denne posten på 0,9 mill. kroner. Merforbruket skyldes at det er etablert flere nye frivilligsentraler i 2014. Merutgiften foreslås dekket ved tilsvarende reduksjon i bevilgningen under kap. 314, post 79.

Departementet foreslår at bevilgningen i 2014 under kap. 315, post 71 Tilskudd til frivilligsentraler, økes med 0,9 mill. kroner.

Post 82 Merverdiavgiftskompensasjon ved bygging av idrettsanlegg

Formålet med ordningen for merverdiavgiftskompensasjon ved bygging av idrettsanlegg er å lette finansieringen av anleggsinvesteringer for foreninger og idrettslag.

I 2014 er det bevilget 65,8 mill. kroner til ordningen. Som følge av høy aktivitet er det godkjent søknadsbeløp for totalt 113,8 mill. kroner i 2014, dvs. 48,9 mill. kroner mer enn bevilget beløp. Kulturdepartementet foreslår at bevilgningen under posten økes med tilsvarende beløp, slik at anleggsbyggerne blir kompensert fullt ut for den betalte merverdiavgiften.

Departementet foreslår at bevilgningen i 2014 under kap. 315, post 82 Merverdiavgiftskompensasjon ved bygging av idrettsanlegg, økes med 48,9 mill. kroner.

Kap. 320 Allmenne kulturformål

Post 79 Til disposisjon, kan nyttes under post 01

Posten foreslås redusert for å dekke økte behov under kap. 324, post 01.

Departementet foreslår at bevilgningen i 2014 under kap. 320, post 79 Til disposisjon, reduseres med 1 mill. kroner.

Kap. 321 Kunstnerformål

Post 01 Driftsutgifter

Posten foreslås redusert for å dekke økte behov under kap. 323, post 78.

Departementet foreslår at bevilgningen i 2014 under kap. 321, post 01 Driftsutgifter, reduseres med 0,5 mill. kroner.

Kap. 322 Billedkunst, kunsthåndverk og offentlig rom

Post 01 Driftsutgifter

Posten skal dekke lønns- og driftutgifter til Kunst i offentlige rom (KORO). Det er behov for å øke posten med 0,5 mill. kroner for å dekke økte utgifter til gjennomføring av ulike prosjekter i regi av KORO, jf. omtale under kap. 3322, post 01 nedenfor.

Departementet foreslår at bevilgningen i 2014 under kap. 322, post 01 Driftsutgifter, økes med 0,5 mill. kroner.

Post 78 Ymse faste tiltak

Office for Contemporary Art Norway (OCA) skal være Norges vertsskap under Veneziabiennalen i 2015. Ettersom Norge vil ha eneansvar for den nordiske paviljongen under biennalen er det behov for å øke støtten til OCA, blant annet til planlegging i 2014. Økningen vil utløse ekstra private bidrag til arrangementet.

Departementet foreslår at bevilgningen i 2014 under kap. 322, post 78 Ymse faste tiltak, økes med 0,5 mill. kroner.

Kap. 323 Musikkformål

Post 01 Driftsutgifter

Bevilgningene under posten skal dekke utgifter for Rikskonsertene, samt visse fellestiltak. Rikskonsertene forventer lavere inntekter under kap. 3323, post 01 enn budsjettert i 2014, som følge av at planlagt oppdragsvirksomhet i 2014 ikke er blitt gjennomført. Det innebærer at utgiftene under kap. 323, post 01 kan reduseres tilsvarende.

Departementet foreslår at bevilgningen i 2014 under kap. 323, post 01 Driftsutgifter, reduseres med 3,6 mill. kroner.

Kap. 324 Scenekunstformål

Post 01 Driftsutgifter

Det forventes merutgifter på til sammen 1 mill. kroner under posten, som følge av økte utgifter i forbindelse med konseptutvalgsutredningen for Den Nationale Scene og oppstart av evaluering av Den Norske Opera og Ballett høsten 2014. Merutgiftene foreslås dekket gjennom en tilsvarende reduksjon under kap. 320, post 79, jf. omtale ovenfor.

Riksteatret forventer mindreutgifter på 0,3 mill. kroner, som følge av redusert aktivitet ved verksteddriften, jf. kap. 3324, post 01.

Departementet foreslår at bevilgningen i 2014 under kap. 324, post 01 Driftsutgifter, økes med 0,7 mill. kroner.

Post 21 Spesielle driftsutgifter, kan overføres

Posten skal dekke utgifter til Riksteatrets turnévirksomhet. Bevilgningen knyttes til inntekter under kap. 3324, post 02. Riksteatret forventer at inntektene i 2014 blir 1 mill. kroner lavere enn forventet, med tilsvarende redusert utgiftsbehov.

Departementet foreslår at bevilgningen i 2014 under kap. 324, post 21 Spesielle driftsutgifter, reduseres med 1 mill. kroner.

Kap. 329 Arkivformål

Post 21 Spesielle driftsutgifter, kan overføres

Posten skal dekke utgifter til Arkivverkets oppdragsvirksomhet. Oppdragsinntektene under kap. 3329, post 02 forventes å bli 3,7 mill. kroner mindre enn budsjettert, med tilsvarende redusert utgiftsbehov.

Departementet foreslår at bevilgningen i 2014 under kap. 329, post 21 Spesielle driftsutgifter, reduseres med 3,7 mill. kroner.

Kap. 339 Lotteri- og stiftelsestilsynet

Post 01 Driftsutgifter

Posten skal dekke lønns- og driftsutgifter for Lotteri- og stiftelsestilsynet. Utgiftene dekkes blant annet av avgifter og gebyrer etter stiftelsesloven, jf. kap. 5586, post 71. Årsavgiftene fra stiftelser forventes å bli 1,2 mill. kroner høyere enn budsjettert.

Departementet foreslår at bevilgningen i 2014 under kap. 339, post 01 Driftsutgifter, økes med 1,2 mill. kroner.

Kap. 340 Den norske kirke

Post 01 Driftsutgifter

Bevilgningene under kap. 340, post 75 Trosopplæring, er gitt stikkordsfullmakten «kan nyttes under post 01». Bakgrunnen for dette er at Kirkerådet og bispedømmerådene har utgifter ved oppfølging og tilrettelegging av trosopplæringstiltak i Den norske kirke, som føres under post 01. På denne bakgrunn foreslås bevilgningen under posten økt med 6 mill. kroner, mot tilsvarende innsparing under kap. 340, post 75.

Bevilgningene under posten knyttes ellers til inntekter som Kirkerådet og bispedømmerådene har under kap. 3340, post 01. Inntektene forventes å bli 6,7 mill. kroner høyere enn budsjettert i 2014.

Departementet foreslår at bevilgningen i 2014 under kap. 340, post 01 Driftsutgifter, økes med 12,7 mill. kroner.

Post 21 Spesielle utgifter

Posten skal dekke utgifter til prosjekter og tiltak i regi av Kirkerådet og bispedømmerådene som finansieres ved eksterne midler. Bevilgningen knyttes til oppdragsinntekter under kap. 3340, post 01. Oppdragsinntektene forventes å bli 8,9 mill. kroner lavere enn budsjettert.

Departementet foreslår at bevilgningen i 2014 under kap. 340, post 21 Spesielle driftsutgifter, reduseres med 8,9 mill. kroner.

Post 75 Trosopplæring, kan overføres, kan nyttes under post 01

Kirkerådet og bispedømmerådene har utgifter ved oppfølging og tilrettelegging av trosopplæringstiltakene i Den norske kirke. Disse føres under post 01, jf. omtale under kap. 340, post 01.

Departementet foreslår at bevilgningen i 2014 under kap. 340, post 75 Trosopplæring, reduseres med 6 mill. kroner.

Kap. 342 Kirkebygg og gravplasser

Post 60 Rentekompensasjon – kirkebygg, kan overføres

Bevilgningene under posten skal dekke renteutgiftene for de investeringskostnadene som det er gitt tilsagn om kompensasjon for i perioden 2005–2014. På bakgrunn av nye renteanslag for 2014, er bevilgningsbehovet under posten lavere enn budsjettert.

Departementet foreslår at bevilgningen i 2014 under kap. 342, post 60 Rentekompensasjon – kirkebygg, reduseres med 3 mill. kroner.

Kap. 3322 Billedkunst, håndverk og offentlige rom

Post 01 Ymse inntekter

Posten gjelder i hovedsak inntekter knyttet til prosjekter i regi av Kunst i offentlige rom (KORO). De samlede inntektene i 2014 forventes å bli 0,5 mill. kroner høyere enn budsjettert. De økte inntektene skal dekke tilsvarende økte utgifter under kap. 322, post 01.

Departementet foreslår at bevilgningen i 2014 under kap. 3322, post 01 Ymse inntekter, økes med 0,5 mill. kroner.

Kap. 3323 Musikkformål

Post 01 Ymse inntekter

Posten gjelder i hovedsak inntekter som Rikskonsertene har ved gjennomføring av konserter og ulike prosjekter. Under posten er det budsjettert med 1 mill. kroner i inntekter til tiltaket «Konsert på jobben». Dette tiltaket ble avviklet i 2014, jf. Prop. 1 S Tillegg 1 (2013–2014). Utover dette forventer Rikskonsertene at de samlede inntektene blir 3,6 mill. kroner lavere enn budsjettert, som følge av at enkelte planlagte prosjekter i 2014 ikke har latt seg gjennomføre.

Departementet foreslår at bevilgningen i 2014 under kap. 3323, post 01 Ymse inntekter, reduseres med 4,6 mill. kroner.

Kap. 3324 Scenekunstformål

Post 01 Ymse inntekter

Posten omfatter ymse inntekter som Riksteatret har ved eksterne verkstedoppdrag for andre. Som følge av at Riksteatrets verksteder er i en flyttefase, har det i mindre grad vært rom for å gjennomføre slike oppdrag i 2014.

Departementet foreslår at bevilgningen i 2014 under kap. 3324, post 01 Ymse inntekter, reduseres med 0,3 mill. kroner.

Post 02 Salgs- og billettinntekter

Inntektene gjelder Riksteatrets salg av billetter og program m.m. Riksteatret forventer at inntektene vil bli 1 mill. kroner lavere enn budsjettert i 2014.

Departementet foreslår at bevilgningene i 2014 under kap. 3324, post 02 Salgs- og billettinntekter, reduseres med 1 mill. kroner.

Kap. 3329 Arkivformål

Post 02 Inntekter ved oppdrag

Bevilgningen under posten gjelder oppdragsinntekter i Arkivverket. De samlede inntektene i 2014 forventes å bli 17,3 mill. kroner. Dette er 3,7 mill. kroner lavere enn budsjettert.

Departementet foreslår at bevilgningen i 2014 under kap. 3329, post 02 Inntekter ved oppdrag, reduseres med 3,7 mill. kroner.

Kap. 3340 Den norske kirke

Post 01 Ymse inntekter

Bevilgningen under posten gjelder ymse inntekter som Kirkerådet og bispedømmerådene har fra salg av materiell, refusjoner til stillinger som er opprettet med ekstern finansiering og inntekter fra Opplysningsvesenets fond til dekning av felleskirkelige tiltak. De samlede inntektene under posten forventes å bli på om lag 49,3 mill. kroner i 2014. Det er 6,7 mill. kroner høyere en budsjettert.

Departementet foreslår at bevilgningen i 2014 under kap. 3340, post 01 Ymse inntekter, økes med 6,7 mill. kroner.

Post 02 Inntekter ved oppdrag

Bevilgningen under posten gjelder oppdragsinntekter i Kirkerådet og bispdeømmerådene. De samlede inntektene under posten forventes å bli 8,9 mill. kroner lavere en budsjettert.

Departementet foreslår at bevilgningen i 2014 under kap. 3340, post 02 Inntekter ved oppdrag, reduseres med 8,9 mill. kroner.

Kap. 5568 Sektoravgifter under Kulturdepartementet

Post 71 Årsavgift – stiftelser

Posten gjelder den årlige avgiften som alle stiftelser registrert i stiftelsesregisteret må betale, jf. § 4 i forskrift 21. desember 2004 nr. 1793 om stiftelsesloven. De samlede inntektene på denne posten i 2014 forventes å bli om lag 23,5 mill. kroner. Dette er om lag 1,2 mill. kroner høyere enn budsjettert. Økningen skyldes økt antall registrerte stiftelser som betaler avgift.

Departementet foreslår at bevilgningen i 2014 under kap. 5568 post 71 Årsavgift – stiftelser, økes med 1,2 mill. kroner.

Tilråding

Kulturdepartementet

tilrår:

At Deres Majestet godkjenner og skriver under et framlagt forslag til proposisjon til Stortinget om endringer i statsbudsjettet 2014 under Kulturdepartementet.

Vi HARALD, Norges Konge,

stadfester:

Stortinget blir bedt om å gjøre vedtak om endringer i statsbudsjettet 2014 under Kulturdepartementet i samsvar med et vedlagt forslag.

Forslag
til vedtak om endringer i statsbudsjettet 2014 under Kulturdepartementet

I

I statsbudsjettet for 2014 gjøres følgende endringer:

Utgifter:

Kap.

Post

Formål

Kroner

310

Tilskudd til trossamfunn m.m.

70

Tilskudd til tros- og livssynssamfunn, overslagsbevilgning, forhøyes med

11 338 000

fra kr 255 943 000 til kr 267 281 000

314

Kultur og samfunn

79

Til disposisjon, nedsettes med

853 000

fra kr 7 343 000 til kr 6 490 000

315

Frivillighetsformål

71

Tilskudd til frivilligsentraler, forhøyes med

853 000

fra kr 118 474 000 til kr 119 327 000

82

Merverdiavgiftskompensasjon ved bygging av idrettsanlegg, forhøyes med

48 856 000

fra kr 65 777 000 til kr 114 633 000

320

Allmenne kulturformål

79

Til disposisjon, kan nyttes under post 01, nedsettes med

1 000 000

fra kr 6 284 000 til kr 5 284 000

321

Kunstnerformål

01

Driftsutgifter, nedsettes med

500 000

fra kr 15 952 000 til kr 15 452 000

322

Billedkunst, kunsthåndverk og offentlig rom

01

Driftsutgifter, forhøyes med

500 000

fra kr 17 314 000 til kr 17 814 000

78

Ymse faste tiltak, forhøyes med

500 000

fra kr 46 243 000 til kr 46 743 000

323

Musikkformål

01

Driftsutgifter, nedsettes med

3 600 000

fra kr 164 310 000 til kr 160 710 000

324

Scenekunstformål

01

Driftsutgifter, forhøyes med

650 000

fra kr 76 707 000 til kr 77 357 000

21

Spesielle driftsutgifter, kan overføres, nedsettes med

1 000 000

fra kr 59 215 000 til kr 58 215 000

329

Arkivformål

21

Spesielle driftsutgifter, kan overføres, nedsettes med

3 700 000

fra kr 21 000 000 til kr 17 300 000

339

Lotteri- og stiftelsestilsynet

01

Driftsutgifter, forhøyes med

1 200 000

fra kr 67 507 000 til kr 68 707 000

340

Den norske kirke

01

Driftsutgifter, forhøyes med

12 680 000

fra kr 1 196 953 000 til kr 1 209 633 000

21

Spesielle driftsutgifter, nedsettes med

8 900 000

fra kr 37 069 000 til kr 28 169 000

75

Trosopplæring, kan overføres, kan nyttes under post 01, nedsettes med

5 980 000

fra kr 290 979 000 til kr 284 999 000

342

Kirkebygg og gravplasser

60

Rentekompensasjon – kirkebygg, kan overføres, nedsettes med

3 000 000

fra kr 55 600 000 til kr 52 600 000

Inntekter:

Kap.

Post

Formål

Kroner

3322

Billedkunst, kunsthåndverk og offentlig rom

01

Ymse inntekter, forhøyes med

500 000

fra kr 117 000 til kr 617 000

3323

Musikkformål

01

Ymse inntekter, nedsettes med

4 600 000

fra kr 31 367 000 til kr 26 767 000

3324

Scenekunstformål

01

Ymse inntekter, nedsettes med

350 000

fra kr 500 000 til kr 150 000

02

Billett- og salgsinntekter m.m., nedsettes med

1 000 000

fra kr 22 100 000 til kr 21 100 000

3329

Arkivformål

02

Inntekter ved oppdrag, nedsettes med

3 700 000

fra kr 21 000 000 til kr 17 300 000

3340

Den norske kirke

01

Ymse inntekter, forhøyes med

6 700 000

fra kr 42 610 000 til kr 49 310 000

02

Inntekter ved oppdrag, nedsettes med

8 900 000

fra kr 37 069 000 til kr 28 169 000

5568

Sektoravgifter under Kulturdepartementet

71

Årsavgift-stiftelser, forhøyes med

1 200 000

fra kr 22 364 000 til kr 23 564 000